Uned 202: Arferion yn newid dros amser

# Taflen waith 1: Dulliau adeiladu cyn 1919 (y tiwtor)

1. Ym mha ran o’r DU, o’r enw ‘The Potteries’ y cynhyrchwyd y rhan fwyaf o’r teils yn ystod y cyfnod hwn?

Stoke-on-Trent

1. Enwch **ddau** grochenydd a oedd yn cynhyrchu teils ar y pryd.

Wedgwood, Spode, Minton. Gellir derbyn unrhyw atebion cywir eraill.

1. Beth yw’r gwahaniaeth rhwng teils allwthiol a theils a wasgwyd yn sych?

Dulliau gweithgynhyrchu gwahanol: Mae teils allwthiol yn cael eu siapio yn y cyflwr plastig mewn allwthiwr ac mae’r golofn sy’n cael ei chreu yn cael ei thorri’n deils o drwch sydd wedi’i bennu ymlaen llaw. Mae teils a wasgwyd yn sych yn cael eu ffurfio o bowdr neu ronynnau bach, wedi’u siapio mewn mowldiau o dan wasgedd uchel cyn eu tanio.

1. Pa ddeunyddiau a ddefnyddiwyd fel arfer ar gyfer gosod teils?

Morter calch neu sment Portland.

1. Pam oedd teils yn cael eu socian mewn dŵr cyn iddyn nhw gael eu gosod?

Oherwydd eu lefelau mandylledd uchel, a oedd yn ei gwneud yn anodd i’r sment lynu wrthyn nhw oni bai eu bod yn cael eu socian yn gyntaf.

1. Rhestrwch yr offer llaw sylfaenol y byddai teilsiwr yn eu defnyddio cyn 1919.

Tryweli, fflôt, tâp mesur, set sgwâr, llif neu dorrwr teils â llaw, morthwylion, cŷn. Gellir derbyn unrhyw atebion cywir eraill.